Asaba
Apie teritoriją Mauritanijoje žr. Asabos vilaja. Asaba (angl. Asaba) – miestas pietinėje Nigerijoje, Onitšos aglomeracijoje, Nigerio upės dešiniajame krante, priešais Onitšą. Deltos valstijos sostinė. 123,7 tūkst. gyventojų (2007 m.); daugiausia igbai. Per miestą eina Transafrikos plentas. Tekstilės pramonė. Prekyba manijokais, palmių vaisiais, javais, vilna. Netoli Asabos kasamos rusvosios anglys.